**A-VIII-a zi**

*Claudiu Ciobanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Se apropie de mine,

Privindu-mă adânc în ochi—

Cu ochii ei ascunși și negri,

Sub un văl de promoroacă

Pe-al umbrelor incandescente sorți.

Din nou același scâncet

Și demonii cu chip de carne,

Cuprinzând în disperare

Tot ce s-a ascuns în noapte.

Mai încearcă dacă poți,

-Va ispiti ea Dumnezeul-

Să dai viață la nerozi,

Și ce-au distrus, repară!

Încoronează metastaza

Să o poți cunoaște astăzi,

În neant dispare răsăritul...

Privească el neputinciosul,

La malul ce se surpă

Peste un morman de oase.

De câte ori să mai apari

Să te poți scufunda din nou,

În umbra lui Neptun și Zeus

Pentru a stârpi erori?